3.  การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์หรือบริการ

ผลิตภัณฑ์หลักของบริษัทมีสองกลุ่มหลักคือ

1.  กลุ่มผลิตภัณฑ์ข้าวโพดหวาน ซึ่งผลิตและจำหน่ายโดย

    1.  การแปรรูป และผ่านขบวนการเก็บถนอมอาหารด้วยหม้อฆ่าเชื้อด้วยแรงดันไอความร้อน (
        Thermal process) ซึ่งบรรจุภัณฑ์ได้แก่ กระป๋อง และ ถุงสูญญากาศ

    2.  การแปรรูปแบบแช่เยือกแข็ง (Frozen) บรรจุถุงพลาสติกทั้งขนาดเล็กเพื่อขายปลีก

  และขนาดใหญ่เพื่อใช้กับอุตสาหกรรม

2.  กลุ่มผลิตภัณฑ์ผัก และผลไม้สด ซึ่งแบ่งเป็นผักผลไม้ที่ควบคุมสารเคมีตกค้าง
    และผักเกษตรอินทรีย์

ผลิตภัณฑ์ทั้งหมดแบ่งตามภูมิศาสตร์ของการตลาดได้ดังนี้

ผลิตภัณฑ์ส่งออกจำหน่ายต่างประเทศ

-   ข้าวโพดหวานเมล็ดบรรจุกระป๋อง (CANNED KERNEL SWEET CORN)

-   ข้าวโพดหวานครีมบรรจุกระป๋อง (CREAM STYLE CORN)

-   ข้าวโพดหวานบรรจุถุงสูญญากาศ (VACUUM PACK)

-   ข้าวโพดหวานแช่เยือกแข็ง (FROZEN SWEET CORN)

-   ผักและผลไม้สด (FRESH VEGETABLES AND FRUITS )

-   ผักสดเกษตรอินทรีย์ (FRESH ORGANIC VEGETABLES)

ผลิตภัณฑ์จำหน่ายในประเทศ

  ภายใต้เครื่องหมายการค้า TASTEE ซึ่งได้แก่

-   ข้าวโพดหวานบรรจุกระป๋อง (CANNED KERNEL SWEET CORN)

- ข้าวโพดหวานฝักสด (FRESH PACK)

-   ผักสด (FRESH VEGETABLES )

-   เครื่องดื่มน้ำข้าวโพดหวาน (SWEET CORN DRINK)

-   เมล็ดพันธุ์ข้าวโพดหวาน ( SWEET CORN SEED )

ปัจจุบันธุรกิจอุตสาหกรรมข้าวโพดหวานเป็นธุรกิจที่ทำรายได้หลักให้กับบริษัท นอกจากนี้บริษัท
ยังมีการปลูก ซื้อและขาย ข้าวโพดอ่อน
หน่อไม้ฝรั่งและผักอื่นตามความต้องการของลูกค้าทั้งในและต่างประเทศ

ขั้นตอนการดำเนินการธุรกิจข้าวโพดหวาน

1.  บริษัท ผลิตภัณฑ์ข้าวโพดหวาน จำกัด จะทำหน้าที่ในการจัดหาสายพันธุ์ข้าวโพดหวาน
    เพื่อนำมาผลิตเป็นเมล็ดพันธุ์
    และทำการผลิตเมล็ดพันธุ์ดังกล่าวขายให้กับบริษัททั้งในและนอกกลุ่มบริษัท

2.  ริเวอร์แควจะดำเนินการปลูกข้าวโพดหวานโดยการซื้อเมล็ดพันธุ์จากบริษัท
    ผลิตภัณฑ์ข้าวโพดหวาน จำกัด
    นอกจากนี้ริเวอร์แควยังทำการส่งเสริมให้เกษตรกรปลูกข้าวโพดหวานเขตพื้นที่ใกล้เคียงและเขตภาคเหนือ
    เพื่อเพิ่มปริมาณข้าวโพดหวานสดที่จะเข้าสู่โรงงาน
    การส่งเสริมอาจจะอยู่ในรูปของการประกันราคารับซื้อและ/หรือ
    การให้วงเงินเครดิตในการซื้อเมล็ดพันธุ์ข้าวโพด
    ทั้งนี้ขึ้นอยู่กับสภาวะตลาดข้าวโพดหวานในประเทศในแต่ละปี
    อย่างไรก็ตามเนื่องจากมีความต้องการข้าวโพดหวานในการป้อนเข้าสู่โรงงานเป็นจำนวนมาก
    บริษัทจึงมีการใช้ผู้รวบรวมหรือหัวหน้ากลุ่มเกษตรกรในการจัดหาวัตถุดิบเป็นส่วนใหญ่

3.  ข้าวโพดหวานที่ปลูกจนได้ที่แล้ว จะถูกนำส่งมาโรงงานเพื่อทำการแปรรูป
    ซึ่งจะผ่านการปลอกเปลือก คัดขนาด ยิงเมล็ด ร่อนเมล็ด แล้ว นึ่ง
    ก่อนที่จะทำการบรรจุกระป๋องในรูปแบบลักษณะต่างๆ
    ข้าวโพดสดจะไม่ถูกทิ้งไว้นานหลังจากได้ถูกส่งมาที่โรงงาน
    เนื่องจากคุณภาพของข้าวโพดจะเปลี่ยนไป ถ้ามิได้ทำการผลิตแปรรูปในระยะเวลาอันสั้น

  นอกเหนือจากข้าวโพดหวานแล้ว บริษัทยังมีผลิตภัณฑ์ที่เป็นพืชผักสดประเภทต่างๆ ทั้งที่ปลูกเอง
  และรับซื้อจากเกษตรกร
  เพื่อนำมาบรรจุแล้วจัดจำหน่ายทั้งในประเทศและต่างประเทศพืชผักที่จำหน่ายอยู่ได้แก่
  ข้าวโพดอ่อน กระเจี๊ยบเขียว หน่อไม้ฝรั่ง และอื่นๆ โดยจะบรรจุในบรรจุภัณฑ์ลักษณะต่างๆ กันไป
  และน้ำหนักบรรจุที่แตกต่างกันตามความต้องการของลูกค้า

สิทธิประโยชน์จากการส่งเสริมการลงทุน

ไม่มี

(2) การตลาดและภาวะการแข่งขัน

(1) การตลาด

กลยุทธทางการตลาด สามารถแบ่งออกได้ตามลักษณะของตลาดดังนี้

ตลาดในประเทศ

1.  เน้นคุณภาพ การสร้างความนิยมของเครื่องหมายการค้า “เทสตี้”
    และภาพลักษณ์ตลอดจนความหลากหลายของผลิตภัณฑ์

2.  วิธีการจัดจำหน่ายที่เน้นกลุ่มลูกค้าของผลิตภัณฑ์แต่ละชนิด โดยผลิตภัณฑ์ส่วนใหญ่
    จะจัดวางจำหน่ายใน Modern Trade outlets

3.  Positioning ของสินค้าจับกลุ่มลูกค้าเป้าหมายที่ชัดเจน

4.  ขยายช่องทางสินค้าทางการเกษตรอื่น โดยการติดต่อตรงกับร้านอาหารที่เป็น chain
    restaurant , Bakery shop และโรงงานอุตสาหกรรมอาหารอื่นๆ

ตลาดต่างประเทศ

1.  Niche Market
    โดยบริษัทจะจับกลุ่มลูกค้าที่ต้องการเลือกคู่ค้าที่สามารถทดแทนผู้ผลิตรายใหญ่จากประเทศสหรัฐอเมริกา
    ฝรั่งเศส และฮังการี

2.  กลยุทธทางด้านราคา (Price Strategy)
    บริษัทใช้นโยบายในการผลิตสินค้าที่ได้คุณภาพสินค้าดี
    แต่ราคาไม่สูงกว่าคู่แข่งขันจากประเทศอื่นๆ ทั้งที่ประเทศไทยมีข้อได้เปรียบเรื่องค่าขนส่ง
    โดยเฉพาะลูกค้าในทวีปเอเชีย

3.  การสร้างชื่อเสียงให้กับบริษัท (Reputation ) เน้นการสร้างชื่อเสียงให้เป็นที่รู้จัก
    ทั้งในด้านการเป็นผู้รับจ้างผลิต และ มี Brand Name ของบริษัทเอง

4.  การสร้างความสัมพันธ์กับลูกค้ารายใหญ่
    ตลอดจนบริการหลังการขายที่เพิ่มความพึงพอใจให้ลูกค้า

5.  การพัฒนาสินค้ารูปแบบใหม่ๆ ที่ตอบสนองกับความต้องการของตลาด

จุดเด่นและจุดด้อยของบริษัทในการทำการตลาด

จุดเด่น

- มีการพัฒนาสายพันธุ์ข้าวโพดหวานให้สอดคล้องกับความต้องการของลูกค้า

-   การเป็นผู้ผลิตข้าวโพดหวานแปรรูปรายแรกและรายใหญ่ที่สุดรายหนึ่งของประเทศ

-   การมีประสบการณ์ในวงการเกษตรแปรรูปเพื่อการส่งออกมานานนับสิบปี

-   ทีมงานที่มีประสบการณ์ในอุตสาหกรรม

-   มีการวางแผนจัดการวัตถุดิบที่มีประสิทธิภาพ

-   มีสัมพันธภาพที่ดีกับเกษตรกร

-   มีเทคโนโลยี่การผลิตที่ทันสมัย

จุดด้อย

-   สินค้ามีการเคลื่อนไหวของราคาเป็นไปตามกลไกของตลาดโลก
    รวมทั้งในบางโอกาสแนวโน้มการขยายตัวขึ้นอยู่กับภาวะเศรษฐกิจของตลาดโลก

-   การขายเป็นเงินสกุลดอลลาร์ สหรัฐ จะได้เงินบาทน้อยลง ในสถานการณ์ที่ค่าเงินบาทมี

การปรับตัวแข็งขึ้น

-   สินค้าที่ผลิตและจำหน่ายมีการใช้วัตถุดิบจากภาคเกษตรกรรมเป็นหลัก
    ซึ่งอาจได้รับผลกระทบจากสภาพแวดล้อมและภูมิอากาศที่จะเข้ามามีอิทธิพลต่อปริมาณและคุณภาพของผลผลิต

นโยบายการตั้งราคา

ปกติข้าวโพดหวานบรรจุกระป๋องถือเป็นสินค้ามีบางปัจจัยที่คล้ายกับสินค้าเกษตรทั่วไป(Commodity) การกำหนดราคาจึงเป็นไปตามสภาวะตลาดของตลาดโลก ไม่สามารถที่จะกำหนดราคาโดยการบวกกำไรเบื้องต้นที่แน่นอนได้ ดังนั้นในการขายจึงต้องปรับราคาขายของบริษัทให้สอดคล้องกับราคาตลาด โดยให้อยู่ในระดับที่เหมาะสมสามารถแข่งขันกับคู่แข่งขันทั้งในและต่างประเทศได้ ในขณะเดียวกันบริษัทเน้นการผลิตสินค้าคุณภาพและสินค้าที่มีมูลค่าเพิ่ม จึงทำให้สามารถขายในราคาที่สูงกว่าผู้ผลิตรายอื่นในประเทศ 

การจำหน่ายและช่องทางการจำหน่าย

บริษัทมีการจำหน่ายผลิตภัณฑ์ด้านการเกษตรทั้งในประเทศและส่งออกต่างประเทศ
โดยมีสัดส่วนประมาณ ร้อยละ 10 : 90

  ตลาดภายในประเทศ

-   เมล็ดพันธุ์ข้าวโพดหวาน ซึ่งจัดจำหน่ายโดยตรงให้กับตัวแทนกลุ่มเกษตรกร และ

  โรงงานผู้ผลิตทั่วไป

-   ข้าวโพดหวานฝักสด ผักและผลไม้ บริษัทได้แต่งตั้งบริษัทตัวแทน
    ซึ่งจำหน่ายให้กับห้างสรรพสินค้า หรือซุปเปอร์มาร์เก็ต เพื่อวางจำหน่ายให้กับผู้บริโภค
    รวมถึงการติดต่อจำหน่ายตรงกับร้านอาหารที่เป็น CHAIN ของภัตตาคาร ร้านอาหาร และ
    บริษัทอุตสาหกรรมอาหารอื่นๆ

-   ข้าวโพดหวานบรรจุกระป๋อง บริษัทได้แต่งตั้งบริษัทตัวแทน (Distributor) ซึ่ง

-   มีประสบการณ์ด้านการตลาดสำหรับสินค้าประเภทนี้เป็นผู้ทำตลาด โดยสินค้าจะ

-   ถูกนำไปวางจำหน่ายยังร้านค้าปลีกขนาดใหญ่ (HYPERMARKET และSUPERMARKET)
    ร้านค้าปลีกประเภท MINIMART และ CONVENIENCE STORE

ตลาดส่งออก

ข้าวโพดหวานบรรจุกระป๋อง ชนิดเมล็ดและครีม

-   ตลาดยุโรป คิดเป็นร้อยละ 45-50 ของมูลค่าการส่งออก ได้แก่ ประเทศเยอรมัน

  เนเธอร์แลนด์ อังกฤษ และสเปน

- ตลาดเอเชีย และอื่นๆ คิดเป็นร้อยละ 50-55 ของมูลค่าการส่งออก ได้แก่ ประเทศ

ญี่ปุ่น เกาหลี ไต้หวัน ตะวันออกกลาง ออสเตรเลีย และอเมริกาใต้

ข้าวโพดหวานบรรจุถุงสูญญากาศ ตลาดหลักคือ ประเทศญี่ปุ่น

ผักและผลไม้สด ตลาดหลักที่สำคัญคือ ตลาดยุโรป คิดเป็นร้อยละ 75-80 ส่วนที่เหลือคือ

ตลาดเอเซีย และอื่นๆ

การจำหน่ายในตลาดต่างประเทศ ส่วนใหญ่ใช้ฉลากของลูกค้าซึ่งมีการทำสัญญาซื้อขายล่วงหน้า
โดยการเปิด Letter of Credit, Purchase Order, Contract
และมีการตกลงชนิดของผลิตภัณฑ์ ปริมาณ ราคาเป็นต้น
โดยทั่วไปจะมีการส่งมอบสินค้าในช่วงระยะเวลาตั้งแต่ 1 เดือนถึง 1 ปี
สัญญาซื้อขายจะสั้นหรือยาวขึ้นอยู่กับสถานการณ์และการเจรจาต่อรองระหว่างบริษัทและลูกค้า
อย่างไรก็ตามไม่มีลูกค้ารายใดที่มีสัดส่วนการสั่งซื้อสินค้าจากบริษัทมากกว่าร้อยละ 20
ของยอดขายบริษัท

ลักษณะลูกค้า

ลูกค้าในประเทศ

1.  สินค้าประเภทข้าวโพดกระป๋อง ทั้งแบบเมล็ด และแบบครีม บริษัทได้มีการแต่งตั้งบริษัท แมส
    มาร์เก็ตติ้ง จำกัด ในการทำการตลาดสินค้าของบริษัทในประเทศ
    โดยลูกค้าจะเป็นร้านค้าปลีกขนาดใหญ่ และเล็ก รวมทั้งร้านสะดวกซื้อ เป็นต้น

2.  ผลิตภัณฑ์ข้าวโพดหวาน ข้าวโพดอ่อน และผักอื่น บางส่วนได้มีการแต่งตั้ง บริษัท

คราวน์มาสเตอร์ จำกัด ในการทำการตลาดสินค้าของบริษัทในประเทศบางส่วน และจำหน่ายตรง

ไปยังลูกค้าเอง โดยลูกค้าจะเป็นบริษัท CHAIN ของร้านอาหาร บริษัทผู้ผลิตสินค้าอาหารต่าง ๆ
เช่น เบเกอรี่ ปลากระป๋อง ไอศกรีม เป็นต้น

ลูกค้าต่างประเทศ สามารถแบ่งออกได้เป็น 2 กลุ่มคือ

1.  ตัวแทนผู้นำเข้าสินค้าให้กับร้านค้า ซุปเปอร์มารเก็ต (AGENT , IMPORTERS)

2.  ขายตรงให้กับกลุ่ม ซุปเปอร์มารเก็ต
    และโรงงานอุตสาหกรรมที่มีความต้องการใช้ข้าวโพดหวานและ
    มีนโยบายติดต่อซื้อขายโดยตรงกับผู้ผลิต

(2) ภาวะอุตสาหกรรม

ภาวะอุตสาหกรรมการผลิตข้าวโพดหวานแปรรูปในประเทศ
ปัจจุบันมีโรงงานผู้ผลิตที่ทำการผลิตข้าวโพดหวานเป็นหลักอยู่ 7-8 แห่ง ซึ่งบริษัทย่อยของบริษัท คือ
บจก. ริเวอร์แควฯ เป็นหนึ่งในผู้ผลิตที่มียอดส่งออกสูงสุดของประเทศ ส่วนผู้ผลิตรายอื่นๆ
ภายในประเทศอีกหลายรายจะเป็นโรงงานผู้ผลิตผักและผลไม้ฯ หลากหลายประเภท
โดยเสริมการผลิตข้าวโพดหวานในบางฤดูกาล ข้อมูลของอุตสาหกรรมที่สำคัญ คือ

1. จากข้อมูลกรมศุลกากร ระหว่างปี 2546, ปี 2547 และปี 2548
ประเทศไทยมีการส่งออกข้าวโพดหวานบรรจุกระป๋องเป็นปริมาณ 76,101 ตัน, 95,806 ตันและ
103,403 ตัน เป็นมูลค่ารวม 2,078.46 ล้านบาท 2,709.79 ล้านบาท และมูลค่ารวม
3,015.05 ล้านบาทตามลำดับ โดยแบ่งเป็นการส่งออกไปยังประเทศ 10 รายใหญ่ และอื่นๆ ดังนี้

หน่วย : ล้านบาท

+---+---------------------+-------------+---------------+-------------+
|   | ประเทศที่นำเข้า        | 2546        | 2547          | 2548        |
+---+---------------------+-------------+---------------+-------------+
| 1 | อังกฤษ               | 390.66      | 584.00        | 516.33      |
+---+---------------------+-------------+---------------+-------------+
| 2 | เนเธอร์แลนด์          | 99.64       | 231.52        | 274.38      |
+---+---------------------+-------------+---------------+-------------+
| 3 | รัสเซีย               | 82.87       | 128.06        | 220.13      |
+---+---------------------+-------------+---------------+-------------+
| 4 | เยอรมัน              | 189.71      | 230.91        | 213.85      |
+---+---------------------+-------------+---------------+-------------+
| 5 | เกาหลี               | 225.61      | 184.93        | 187.40      |
+---+---------------------+-------------+---------------+-------------+
| 6 | สเปน                | 190.52      | 173.96        | 170.35      |
+---+---------------------+-------------+---------------+-------------+
| 7 | ญี่ปุ่น                 | 102.42      | 124.27        | 153.89      |
+---+---------------------+-------------+---------------+-------------+
| 8 | ไต้หวัน               | 141.05      | 146.39        | 134.96      |
+---+---------------------+-------------+---------------+-------------+
| 9 | เลบานอน             | 58.38       | 71.89         | 89.27       |
+---+---------------------+-------------+---------------+-------------+
| 1 | ฟิลิบปินส์              | 38.63       | 57.03         | 73.16       |
| 0 |                     |             |               |             |
+---+---------------------+-------------+---------------+-------------+
| 1 | อื่น ๆ                | 558.97      | 776.83        | 981.33      |
| 1 |                     |             |               |             |
+---+---------------------+-------------+---------------+-------------+
|   | รวม                 | 2,078.46    | 2,709.79      | 3,015.05    |
+---+---------------------+-------------+---------------+-------------+

  หมาย เหตุ เป็นข้อมูลจากสถิติการส่งออกของกรมศุลกากร ในสินค้ารหัส 2005800005

โดย ริเวอร์แคว เป็นผู้ส่งออกในปี 2546-2548 เป็นมูลค่า 598.07 ล้านบาท,

692.31 ล้านบาท และ 000.00 ล้านบาท หรือ คิดเป็นร้อยละ 31.09 ,28.77

และ 25.55 ตามลำดับ

2.
ราคาสินค้าผลิตภัณฑ์ข้าวโพดหวานแปรรูปในตลาดโลกในภูมิภาคสำคัญได้ถูกกำหนดโดยผู้ผลิตรายใหญ่โดยเฉพาะการกำหนดราคาของสหรัฐอเมริกา
ฝรั่งเศส และฮังการีเป็นสำคัญ ขณะที่ผู้ผลิตในประเทศมีมากรายขึ้น
การแข่งขันจึงเป็นการแข่งขันทั้งในด้านราคาและคุณภาพของสินค้า

  3. ในตลาดโลก ยังมีปริมาณความต้องการบริโภคผลิตภัณฑ์ข้าวโพดหวานแปรรูปอีกมาก

และส่วนแบ่งการตลาดสำหรับประเทศไทยในตลาดโลกยังคงอยู่ในสัดส่วนที่ไม่สูงมาก
การขยายช่องทางการลาดยังคงมีโอกาสพอสมควรปัจจุบันอุตสาหกรรมข้าวโพดหวานภายในประเทศไทยมีการขยายตัว
และเป็นที่ยอมรับของผู้บริโภคในต่างประเทศมากขึ้นตามลำดับรวมทั้งมีผู้ประกอบ

การรายใหม่เข้าสู่ตลาดมากขึ้น ตลาดข้าวโพดหวานแปรรูปภายในประเทศ
จึงเริ่มมีการแข่งขันมากขึ้นทั้งในด้านการจัดหาวัตถุดิบและการขายไปยังลูกค้าต่างประเทศ

ประเทศผู้ผลิตที่สำคัญของโลก

ประเทศผู้ผลิตรายใหญ่ได้แก่ ประเทศในแถบอเมริกาเหนือ เช่น สหรัฐอเมริกา และ แคนาดา
และประเทศในแถบยุโรป เช่น ฝรั่งเศส ฮังการี อิตาลี ประเทศผู้ส่งออกรายใหญ่ 10
รายแรกมีส่วนแบ่งการตลาดร้อยละ 95.49 ของยอดการส่งออกของตลาดโลก ในปี 2547
โดยประเทศไทยมีส่วนแบ่งการตลาดร้อยละ 12.31
โดยในการส่งออกผลผลิตทั้งหมดจากประเทศไทยเป็นการส่งออกในนามบริษัท ประมาณร้อยละ
25-30 ในช่วง 3 ปี ที่ผ่านมา

ตารางแสดงตัวเลขประเทศผู้ส่งออกของข้าวโพดหวาน 10 รายแรก ปี2547

  หน่วย : ล้านเหรียญดอลล่าร์สหรัฐ

  ---- ------ ------------------------------ ----------- ------------- -----------
              ประเทศผู้ส่งออก                   2545        2546          2547

  1           ฝรั่งเศส                         127.81      152.95        158.96

  2           สหรัฐอเมริกา                     125.48      116.14        119.86

  3           ฮังการี                          100.70      118.68        119.02

  4           ไทย                            36.85       50.18         67.41

  5           แคนาดา                         18.84       20.98         22.89

  6           เบลเยี่ยม                        16.94       20.39         11.15

  7           เนเธอร์แลนด์(ซื้อมา/ขายไป)         6.45        2.28          7.34

  8           เยอรมัน                         7.16        8.78          6.90

  9           บราซิล                          1.35        1.72          4.85

  10   อิตาลี                                  7.86        5.59          4.32

              รวม 10 ประเทศแรก               449.44      497.69        522.70

              อื่นๆ                            19.06       21.41         24.70

              รวม                            468.50      519.10        547.40
  ---- ------ ------------------------------ ----------- ------------- -----------

  ที่มา: FAO (SWEET CORN PREPARED OR PRESERVED OTHER THAN BY VINEGAR OR
  ACETIC ACID, NOT FROZEN)

(3) การจัดหาผลิตภัณฑ์หรือบริการ

ที่ตั้งโรงงาน เลขที่ 99 หมู่ที่ 1 ถนนท่าน้ำตื้น - เขาปูน ตำบลแก่งเสี้ยน อำเภอเมือง
จังหวัดกาญจนบุรี

การผลิต

  ------------------------ ----------- ----------- ----------- ----------
                           2545        2546        2547        2548

  กำลังการผลิตเต็มที่ (ตัน)      100,000     100,000     100,000     100,000

  ปริมาณการผลิต(ตัน)          45,113      44,209      41,273      37,828

  อัตราการใช้กำลังการผลิต      45%         44%         41%         38%

  อัตราเพิ่มของกำลังการผลิต     43%         (2)%        (7)%        (8)%
  ------------------------ ----------- ----------- ----------- ----------

วัตถุดิบและผู้จำหน่าย 

การจัดการวัตถุดิบโดยถือเกณฑ์ ทันเวลา ต้นทุนเหมาะสม ระดับคุณภาพที่ได้มาตรฐาน
และเพียงพอกับปริมาณความต้องการของโรงงานและตลาด
รวมไปถึงเพื่อกระจายความเสี่ยงที่อาจเกิดขึ้นกับปริมาณและคุณภาพของวัตถุดิบ บริษัท
มีวิธีการจัดหาวัตถุดิบคือข้าวโพดหวานเพื่อป้อนเข้าโรงงาน เป็น 3 วิธี คือ

1.  การส่งเสริมให้เกษตรกรปลูก (CONTRACT FARMING)
    ซึ่งเป็นวิธีการที่นิยมใช้สำหรับการจัดการวัตถุดิบด้านการเกษตร
    โดยบริษัทจะจำหน่ายเมล็ดพันธุ์พิเศษที่บริษัทในกลุ่มเป็นผู้ผลิตให้แก่เกษตรกรในท้องถิ่น
    และบริเวณใกล้เคียงที่มีพื้นที่การเพาะปลูกเป็นของตนเองและบริษัทจะจัดส่งพนักงานส่งเสริมออกให้คำแนะนำและควบคุมผลผลิตในช่วงการเพาะปลูก
    จนเมื่อผลผลิตข้าวโพดสามารถเก็บเกี่ยวฝักสดได้
    เกษตรกรก็จะนำมาขายให้กับโรงงานในราคา

ประกัน

2.  ตัวแทนจัดหา (BROKER)
    จะเป็นผู้รวบรวมวัตถุดิบในท้องถิ่นและบริเวณใกล้เคียงมาส่งมอบให้กับโรงงานในคราวละมากๆ
    เพื่อลดภาระการจัดการของโรงงาน

3.  การร่วมมือกับหน่วยงานต่างๆ เช่น

- ธนาคารเพื่อการเกษตรและสหกรณ์การเกษตร โดยวางแผนร่วมกับ ธกส.
จะเป็นตัวแทนรวบรวมสมาชิกเกษตรกร เพื่อเข้าโครงการเพาะปลูกข้าวโพดหวาน และ ธกส.
จะเป็นผู้สนับสนุนวงเงินสินเชื่อดอกเบี้ยต่ำแก่เกษตรกรเพื่อใช้เป็นเงินทุนหมุนเวียน

- กรมส่งเสริมการเกษตร กระทรวงเกษตรฯ บริษัท ได้ร่วมทำงานกับเกษตรจังหวัดในพื้นที่ต่าง ๆ
ซึ่งครอบคลุมพื้นที่จังหวัดกาญจนบุรีและจังหวัดใกล้เคียง ซึ่งได้แก่ เพชรบุรี ราชบุรี

นครปฐม สมุทรสงคราม สุพรรณบุรี เป็นต้น กำหนดพื้นที่เป้าหมายสำหรับโครงการปลูกข้าวโพดหวาน
โดยในบางโอกาสกรมส่งเสริมฯให้การสนับสนุนงบประมาณมาซื้อเมล็ดพันธุ์ไปจำหน่ายให้แก่เกษตรกรในราคาถูก
โดยเกษตรกรต้องขายผลผลิตคืนให้โรงงาน

บริษัท ผลิตภัณฑ์ข้าวโพดหวาน จำกัด ซึ่งเป็นบริษัทย่อย
เป็นผู้ขยายการผลิตเมล็ดพันธุ์ข้าวโพดหวานป้อนให้กับบริษัท โดยบริษัทดังกล่าวได้รับรางวัลทะกุจิ
เป็นรางวัลแรกของประเทศไทย จากมูลนิธิเพื่อส่งเสริมเทคโนโลยีชีวภาพ ประจำปี 2539
ในฐานะภาคเอกชนหรือองค์กรที่มีบทบาทสำคัญในการสนับสนุนและพัฒนาเทคโนโลยี่
ในด้านการศึกษาวิจัยและประยุกต์ใช้วิชาการในสาขาเทคโนโลยี่ชีวภาพที่เกี่ยวข้องกับการเกษตร
ปัจจุบันข้าวโพดหวาน ATS เป็นข้าวโพดหวานที่มีคุณภาพดี ผลผลิตสูง มีความต้านทานศัตรูพืชสูง
ปรับตัวได้ดีกับสภาพแวดล้อมของประเทศไทย
มีลำต้นที่แข็งแรงและสม่ำเสมอทำให้เป็นที่นิยมของเกษตรกรผู้ปลูกข้าวโพดหวาน

แหล่งพื้นที่ในการเพาะปลูกข้าวโพดหวาน

- ภาคกลาง ได้แก่ พื้นที่จังหวัดกาญจนบุรี , ราชบุรี , ลพบุรี , สระบุรี , สุพรรณบุรี,

นครสวรรค์,พิจิตร

- ภาคเหนือ ได้แก่ พื้นที่ในเขตจังหวัดเชียงใหม่ , เชียงราย

- ภาคตะวันออก ได้แก่ พื้นที่ในจังหวัดสระแก้ว , จันทบุรี

- ภาคอีสาน ได้แก่ พื้นที่ในจังหวัดปราจีนบุรี, กาฬสินธุ์, สกลนคร

วัตถุดิบทดแทน

ไม่มีวัตถุดิบอื่นทดแทนข้าวโพดหวานได้อย่างสมบูรณ์
แต่โรงงานมีความคล่องตัวในการปรับปรุงขั้นตอนและกระบวนการผลิตไปสู่การผลิตผักและผลไม้กระป๋องอื่น
ๆ ได้ รวมทั้งบริษัทเคยมีประสบการณ์ในการผลิตผักผลไม้อื่นๆบรรจุกระป๋องมาก่อน

ผลการเปลี่ยนแปลงเทคโนโลยีต่อการใช้วัตถุดิบ และสภาพปัญหาที่เกิดขึ้น

การเปลี่ยนแปลงทางด้านเทคโนโลยี ทั้งในด้านวัตถุดิบและด้านการผลิต
มีส่วนเอื้อประโยชน์ให้กับบริษัทเป็นอย่างมาก

- เทคโนโลยีด้านการจัดการวัตถุดิบ
ช่วยให้บริษัทลดต้นทุนการจัดการด้วยการนำเครื่องจักรและอุปกรณ์ที่ทันสมัยเข้ามาใช้
ทำให้ได้ผลผลิตวัตถุดิบต่อไร่สูงขึ้น
รวมทั้งได้มีการทดลองนำเอาเทคโนโลยี่ชีวภาพที่เป็นมิตรกับสภาพแวดล้อมมาใช้
เพื่อความมั่นใจต่อผู้บริโภค

- เทคโนโลยี่การผลิตที่ทันสมัยจะสามารถรองรับวัตถุดิบสู่การแปรรูปผลิตภัณฑ์หลายประเภท

- สภาพปัญหาในการจัดการวัตถุดิบ คือ
การไม่สามารถป้องกันความเสี่ยงจากผลกระทบจากการเปลี่ยนแปลงของสภาพแวดล้อมดินฟ้าอากาศที่อยู่เหนือการควบคุม
ซึ่งมีผลกระทบต่อคุณภาพและปริมาณวัตถุดิบ เช่นฝนตกน้ำท่วม และภัยแล้งเป็นต้น

วิธีการจัดการวัตถุดิบแยกตามประเภทวัตถุดิบ ได้ดังนี้

1.  ข้าวโพดหวาน

  -------------------- ------------------------ -------------------------
                       ซื้อโดยตรง                 ตัวแทนผู้รวบรวม

  ผลผลิตการเกษตร        10%                      90%

  ภาชนะบรรจุหีบห่อ        100%                     0%
  -------------------- ------------------------ -------------------------

ไม่มีต้นทุนวัตถุดิบที่มีสัดส่วนมากกว่าร้อยละ 50 ของต้นทุนการผลิตรวมปริมาณวัตถุดิบที่เข้าสู่โรงงาน
ระหว่างปี 2545 – 2547 และอัตราการเพิ่ม(ลด)ของการผลิต

  ----------------------------- ------------- ------------- -------------
  หน่วย : ตัน                     2546          2547          2548

  วัตถุดิบ (ข้าวโพด)                44,209        41,273        37,828

  อัตราการเพิ่มวัตถุดิบ               (2%)          (7%)          (8)%
  ----------------------------- ------------- ------------- -------------

สมาชิกผู้เพาะปลูกวัตถุดิบข้าวโพดหวานภายในประเทศมีมากกว่า 5,000 ครอบครัว โดย

ไม่มีผู้ผลิตวัตถุดิบ รายใดที่บริษัทพึ่งพิงการซื้อวัตถุดิบในสัดส่วนที่สูงกว่าร้อยละ 30
ของมูลค่าวัตถุดิบทั้งหมดที่ผ่านมาเป็นระยะเวลา 3 ปี ติดต่อกัน
ดังนั้นในกรณีมีเหตุต้องสูญเสียผู้จำหน่ายวัตถุดิบบางรายไป จึงไม่มีผลกระทบต่อบริษัท
นอกจากนี้บริษัทยังพยายามรักษาความสัมพันธ์ที่ดีต่อผู้ผลิตวัตถุดิบให้บริษัทอย่างสม่ำเสมอด้วย
และบริษัทมีความรับผิดชอบและยึดมั่นในสัญญาที่กระทำไว้กับเกษตรกร
ในการเป็นผู้รับซื้อผลผลิตในราคาที่กำหนดล่วงหน้า

ผักสด

บริษัทมีการทำไร่ขนาดใหญ่ของบริษัทเองส่วนหนึ่ง เพื่อเป็นต้นแบบถ่ายทอด การจัด

การที่เหมาะสมไปให้กลุ่มเกษตรกร ควบคู่ไปกับการส่งเสริมให้เกษตรกรเพาะปลูก และทำสัญญา

รับซื้อผลผลิตจากกลุ่มเกษตรกร เพื่อส่งผัก และผลไม้สดที่ได้คุณภาพให้กับโรงงาน "ริเวอร์แคว"

ทำการตัดแต่งก่อนบรรจุลงในภาชนะ เป็นสินค้าสำเร็จรูปเพื่อการส่งออก พื้นที่เพาะปลูกของผัก

ประเภทข้าวโพดอ่อน, หน่อไม้ฝรั่ง และกระเจี๊ยบญี่ปุ่น ซึ่งเป็นผลิตภัณฑ์หลัก จะอยู่ในบริเวณใกล้เคียงกับโรงงาน เช่น จังหวัดกาญจนบุรี ราชบุรี และนครปฐม เป็นต้น

ผลกระทบต่อสิ่งแวดล้อม

-ไม่-